OpenLLM-France/wikimedia huggingface dataset:
# Eskulekuaren hodi

Eskulekuaren hodia Urkila direkzio-hodiaren (eta bizikletaren koadroaren) bidez lotzen du eskulekuarekin. Eskulekuaren hodiaren formak eta tamainak txirrindulariaren posizioa zehazten dute.

## Motak

Oinarrizko bi eskulekuaren hodi mota daude koadroari nola lotzen zaion arabera: haria dutenak eta kanpoaldetik estutzen dutenak, azken mota hori «ahead» sistema gisa ezagutzen dena. Mota bakoitza bateragarria da errodamendu eta urkila diseinu jakin batzuekin.
* Eskulekuaren hodi hariduna Eskulekuaren hodia direkzio-hodiaren barruan txertatzen da.
* Ahead eskulekuaren hodia (haririk gabea) Eskulekuaren hodiak direkzio-hodia inguratzen du.

## Erreferentziak

* ↑ Euskalterm: [Hiztegi terminologikoa]

## Kanpoko estekak

* Datuak: Q1377338
* Multimedia: Bicycle stems / Q1377338
# Eskumen (zuzenbidea)

Eskumena edo jurisdikzioa (latinez iuris dictio, "eskubidea esan"), Estatu baten subirautzatik datorren eskubidea da. Zuzenbidea kasu zehatz batean aplikatuz gero, eztabaida bat behin betiko eta modu ezeztaezinean konponduz, epaile autonomo edo independienteez osatutako Auzitegi batek bakarrik gauzatu dezake.
Eskumenaren ezaugarri nagusienetako bat bere izaera ezeztaezina eta behin betikoa da, Zuzenbidearen jardueran teknikoki res iudicata deritzona eragiteko gai dela.
Zentzu arruntean, "eskumen" hitza ahalmen hori gauzatzen den lurraldea (Estatua, autonomia erkidegoa, probintzia, eskualdea, herrialdea, etab.) izendatzeko erabiltzen da. Era berean, modu zabalagoan, aginte baten eskuduntza eta ahalmenen gauzatzearen eremu geografikoa edo bere aginpidearen barnean dauden gaiak izendatzeko erabiltzen da; eta orokorrean, Estatuak bere subirautza gauzatzen duen lurraldea izendatzeko.

## Kanpo estekak

* Datuak: Q471855
# Eskumendean jartze

Zuzenbidean, eskumendean jartzea prozesu judizial bateko parte hartzaileetako batek auziari buruz erabakitzeko auzitegiaren eskumena aitortzea da. Pertsona batek auzitegietara jotzen duenean, eskumendean jartze tazitoa dagoela pentsatzen da.

## Kanpo estekak

* Datuak: Q19367395
# Ekialdeko barrutia (Mosku)

Ekialdeko barrutia (errusieraz: Восточный административный округ (ВАО) ), Mosku hiriko barrutia da.
2002 erroldaren arabera 1.394.497 biztanle ditu.

## Udal barrutiak

Ekialdeko barrutia honako udal barrutiek osatzen dute:
* Bogorodskoe / Муниципальный округ Богородское
* Veshniaki / Муниципальный округ Вешняки
* Posiolok Vostotchny / Посёлок Восточный
* Vostotchnoe Izmaïlovo / Муниципальный округ Восточное Измайлово
* Golianovo / Муниципальный округ Гольяново
* Ivanovskoe / Муниципальный округ Ивановское
* Izmaïlovo / Муниципальный округ Измайлово
* Kosino-Oukhtomskii / Муниципальный округ Косино-Ухтомский
* Metrogorodok / Муниципальный округ Метрогородок
* Novogireevo / Муниципальный округ Новогиреево
* Novokosino / Муниципальный округ Новокосино
* Perovo / Муниципальный округ Перово
* Preobrajenskoe / Муниципальный округ Преображенское
* Severnoe Izmaïlovo / Муниципальный округ Северное Измайлово
* Sokolinaïa Gora / Муниципальный округ Соколиная Гора
* Sokolniki / Муниципальный округ Сокольники

## Ikus, gainera

* Moskuren banaketa administratiboa

## Kanpo estekak

* (Errusieraz) Barrutiko gobernuaren webgune ofiziala.
* Datuak: Q307234
* Multimedia: Eastern Administrative Okrug / Q307234
# Ekialdeko Txinako itsasoa

Ekialdeko Txinako itsasoa (txinera tradizionalez: 東中國海, txinera sinplifikatuz: 东中国海, pinyinez: Dōnghâi, “Ekialdeko Itsasoa”; koreeraz: 동중국해 edo 東中國海; japonieraz: 東シナ海 edo ひがしシナかい) Ozeano Barearen mendebaldeko adarra da, Txina, Japonia, Hego Korea eta Taiwanek inguraturik dagoena. 1.249.000 kilometro koadroko eremua du.

## Izena

Txinan Ekialdeko itsasoa deritzote, eta Hego Korean Hegoaldeko itsasoa.

## Geografia

Taiwan erdian dagoenez Ekialdeko eta Hego Txinako itsasoaren arteko bereizketa egin ohi da. Ekialdeko Txinako itsasoaren iparraldeko zatiak, Txinaren eta Koreako penintsularen artekoak, Itsaso Horia izena du.
Itsasoaren ekialdean Kyūshū eta Ryukyu uharteak daude, hegoaldean Taiwan uhartea, eta mendebaldean Txinako Herri Errepublika. Taiwan itsasarteak Hego Txinako itsasoarekin batzen du, eta Koreako itsasarteak Japoniako itsasoarekin. Iparraldean Itsaso Horia dago.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).

## Kanpo estekak

* Datuak: Q45341
* Multimedia: East China Sea / Q45341
# Ekialdeko eskualdea (Nepal)

Ekialdeko eskualdea (nepaleraz: पुर्वान्चल, Purwanchal) Nepalen banaketa administratiboaren arabera Nepalgo ekialdean kokaturiko eskualde zabala da, 28.456 km²ko azalera duena eta 5.344.476 biztanle 2001ean. Hiri handiena Biratnagar bada ere hiriburua Dhankuta da. Biak Koshi Gunean daude.
Bertan kokatzen da Sagarmatha Parke Nazionala eta barruan Everest mendia.
Hiru gunetan banatzen da Nepalgo Ekialdeko eskualdea, mendebaldetik ekialdera:
* Sagarmatha Gunea
* Koshi Gunea
* Mechi Gunea

## Kanpo estekak

* Datuak: Q28576
* Multimedia: Eastern Development Region, Nepal / Q28576
# Ekialdeko Ukraina

Ekialdeko Ukraina (ukraineraz: Східна Україна, translit.: Skhidna Ukrayina: Ροςον-Ohikaztegiak; errusieraz: Восточная Украина, translit.: Vostochnaya Ukraina) Dnipro ibaiaren ekialdean dauden Ukrainako lurraldeei ematen zaien izena da. Dnipropetrovskeko eta Zaporizhzhiako oblastak batzuetan ekialdeko Ukrainatzat ere hartzen dira. Lurralde tradizionalei dagokienez, Sloboda Ukrainako hegoaldeko zatiak, Donbass eta Mendebaldeko Azov Litorala (Pryazovia) hartzen ditu.
Herrialdeko biztanleriaren ia heren bat eskualdean bizi da, milioi bat inguruko biztanleria duten hainbat hiritan. Ukrainaren barruan, eskualdea da urbanizatuena, batez ere erdialdeko Kharkhiveko oblastaren zatiak, Luhanskeko hego-mendebaldeko eskualdea, Donetsk oblast-eko erdialdea, iparraldea eta ekialdea. Ukrainako ekialdeko hizkuntzarik arruntena errusiera da.

## Kanpo estekak

* Datuak: Q181386
# Ekialdeko alfonbra

Ekialdeko alfonbra bat helburu utilitario eta sinboliko askotarako egindako ehun astun bat da eta "Ekialdeko herrialdeetan" ekoitzitakoa, etxeko erabilerarako, tokiko salmentarako eta esportaziorako.
Ekialdeko alfonbrak ilez ehundutako edo lauak izan daitezke ilerik gabe, hainbat material erabiliz, hala nola, zeta, artilea, kotoia, jute eta animalien ilea. Adibideak burkoak eta gela tamainako alfonbra handietara bitartekoak dira, eta hauek dira: poltsak, zoru-estalkiak, animalientzako apaingarriak, errezo-alfonbra islamiarrak ("Jai'namaz"), Torah juduen arkaren estalkiak (parotxeta) eta aldare kristauen estalkiak. Erdi Aro Klasikoaz geroztik, ekialdeko alfonbrak euren jatorriko kulturen parte dira, baita Europako eta, geroago, Ipar Amerikako kulturan ere.
Geografikoki, ekialdeko alfonbrak “Alfonbretako gerrikoa” izeneko eremu batean egiten dira. Eremu hori Marokotik Afrikako iparraldean, Ekialde Hurbilean eta Asia Zentralean eta Indiako iparraldean zehar hedatzen da. Txinako iparraldea, Tibet, Turkia, Iran, Magreb mendebaldean, Kaukasoa iparraldean, eta India eta Pakistan hegoaldean. Ekialdeko alfonbrak ere egin ziren Hego Afrikan 1980tik 1990eko erdialdera arte, Ilingeko herrixkan, Queenstownetik gertu.
Kultura, herrialde, arraza-talde eta erlijio-fede ezberdinetako pertsonak parte hartzen dute ekialdeko alfonbrak ekoizten. Herrialde horietako asko gaur egun mundu islamiarra deitzen den eremu batean daudenez, ekialdeko alfonbrak "Alfonbra islamikoak" ere deitzen dira eta "ekialdeko alfonbra" terminoa egokitasunagatik erabiltzen da batez ere. Irango alfonbrak "Persiar Alfonbra" izenez ezagutzen dira.
2010ean, Irango Fārs probintziako "alfonbrak ehuntzeko trebetasun tradizionalak", Irango Kashan herrian, eta Azerbaijango Errepublikako "Azerbaijango alfonbra ehuntzearen arte tradizionala " izan ziren. UNESCOren Kultura Ondare Immaterialaren Zerrendetan inskribatuta dago.

## Erreferentziak

* ↑ Savory, R., Carpets,(Encyclopaedia Iranica); accessed January 30, 2007.
* ↑ Eiland, Murray. (1998). «Mixed Messages and Carpet Diplomacy: Opportunities for Detente with Iran» Middle East Policy 6 (2): 130–138. doi:10.1111/j.1475-4967.1998.tb00313.x..
* ↑ UNESCO Representative List of the Intangible Cultural Heritage of Humanity. .
* ↑ UNESCO Representative List of the Intangible Cultural Heritage of Humanity. .
* ↑ UNESCO Representative List of the Intangible Cultural Heritage of Humanity. .

## Kanpo estekak

* Datuak: Q1251541
* Multimedia: Oriental rugs / Q1251541
# Ekialdeko auzia

Ekialdeko auzia XIX.mendean erabili izan zen termino politiko bat da. Batez ere 1821en, Greziako Independentzia Gerra hasi zenean hasi zen esamolde hau erabiltzen.
Otomandar Inperioa zatitu zenean, Balkanetan zenbait arazo nazional eta diplomatiko utzi zituen herentzia gisa. Mendebaldeko potentziak Errusiaren zabalkundearen aurka zeuden; Errusiak, bere aldetik, arrazoi erlijioso eta etnikoengatik eslaviar herrien (Serbia...) independentziaren alde egiten zuen. Horrek guztiak nazioarteko gerra sortu zuen 1854an, Krimeako gerra.
Ekialdeko Auzia XIX. mendeko nazioarteko politikaren arazo garrantzitsuenetako bat izan zen, Afrikako edo Asiako lurraldeak lortzeko menderatze inperialistak eragindako borrokekin batera.
Londresko Itunek (1913-5-39) eta Bukaresteko Itunek (1913-8-10) Balkanen zatiketa politikoa eta lurraldeen zatiketa eragin zuen. Zatiketa horren ondorioz, balkanizazio terminoa sortu zen, eta Chris Cookek termino horren definizio hau eman zuen: ≪eskualde geopolitiko bat hainbat aurkako estatutan zatitzea. Sarritan, estatu horietako batzuk atzerriko potentzien bezero dira. Esaterako, Balkanetan Lehen Mundu Gerra baino lehen gertatu zena...≫ Ordutik, antzeko fenomenoak izan diren munduko beste eremutan aplikatzen da termino hori.
Lehen Mundu Gerraren ondoren sinatutako akordioek eta itunek Balkanetako egoera konpondu zuten behin-behinean eta ondorioz, 1919an "Ekialdeko auzia" esamoldea erabiltzeari utzi zitzaion. Gerra amaitu zenean eta Otomandar Inperioa galtzaile atera zenean, gaur egungo Jugoslavia eta Turkia berria sortu zen eta beste arazo diplomatiko ezberdin batzuk sortu ziren.

## Kanpo estekak

* Datuak: Q735165
* Multimedia: Eastern Question / Q735165
# Ekialdeko barrutia

Eastern barrutia (txinera tradizionalez: 東區), Hong Kong osatzen duten 18 barrutietako bat da. Barrutiak 18,56 kilometro koadroko azalera eta 587.690 biztanle ditu azken erroldaren arabera.
Hong Kongen batez besteko dentsitatea baino gehiago dauka, 31.664 biztanle kilometro koadroko.

## Ikus, gainera

* Hong Kongen banaketa administratiboa

## Kanpo estekak

* (Ingelesez) Barrutiko gobernuaren webgunea.
* Datuak: Q727054
* Multimedia: Eastern District, Hong Kong / Q727054
# Ekialdeko Yorkshire

East Yorkshire Ingalaterrako konderria da, Erresuma Batuan.
Mugakide hauek ditu: North Yorkshire (York hiria barne), South Yorkshire y Lincolnshire eta baita Hull hiria ere. Hull, nahiz eta barruti independientea izan, zeremonial gisan konderriaren zatia ez ezik hiriburua ere bada.
Ekialdeko partean, Holderness lautada dago.

## Hiri nagusiak

* Hull, konderriaren hiriburua.
* Beverley
* Moor
* Wetwang

## Kanpo estekak

* Datuak: Q23088
* Multimedia: East Riding of Yorkshire / Q23088
# Eugenio Aguirre (idazlea)

    Artikulu hau Mexikoko idazleari buruzkoa da; beste esanahietarako, ikus «Agirre».
Eugenio Aguirre (Mexiko Hiria, 1944ko uztailaren 31 -), euskal jatorriko idazle mexikarra da.

## Biografia

Idazle, saiakeragile eta gidoigilea da. Mexikoko autore garrantzitsua da eta zenbait sari (José Fuentes Mares Literatura Sari Nazionala, besteak beste) eman izan diote.
Abokatua ere bada; 1984 eta 1986 artean Mexikoko Idazleen Elkarteko lehendakaria izan zen.

## Lanak

41 liburu argitaratu ditu, besteak beste:
* Hidalgo (2011).
* Pecar como dios manda (2008).
* Isabel Moctezuma (2008).
* La cruz Maya (2006).
* Lotería del deseo (2003).
* El hombre baldío (1998).
* El cuarto cerrado (1996).
* El demonio que me visita (1994).
* La fascinación de la bestia (1994).
* Los niños de colores (1993). Euskal Herrian: Txalaparta, Tafalla, 2002.
* Leona Vicario, la insurgente (1990).
* Amor de mis amores (1988).
* Pasos de sangre (1988).
* La suerte de la fea (1986).
* Pájaros de fuego (1984).
* En el campo (1983).
* El caballero de las espadas (1978).

## Erreferentziak

* ↑ Quedelibros.com.

## Kanpo estekak

* Biografia Txalapartaren webgunea.
* Datuak: Q12257390
# Eugenio (umorista)

Eugeni Jofra Bafalluy, ezagunagoa Eugenio izen soilaz (Bartzelona, Katalunia, 1941eko urriaren 11 - ib., 2001eko martxoaren 11) umorista izan zen. 1980 eta 1990eko hamarkadetan famatu zen, Espainian; batez ere, telebistan egiten zituen agerpenak zirela eta.

## Diskografia

* Eugeniadas
* Eugenio y los caballitos
* Con cierto sabor a Eugenio
* Eugenio con un cigarrillo
* Érase otra vez... Eugenio (2000)

## Filmak

* Un genio en apuros (1983)

## Kanpo estekak

* Datuak: Q263011
# Eugenio Arellano

Eugenio Arellano Fernández (Corella, 1944ko azaroaren 11) nafar apaiz katolikoa da. Jesusen Bihotzaren Comboniar Misiolariak ordenaren kidea, 1995ean Joan Paulo II.ak Esmeraldasko bikario apostoliko eta Cellae in Proconsulariko gotzain izendatu zuen.
* Datuak: Q1373285
* Multimedia: Eugenio Arellano Fernández / Q1373285
# Eugenio Arraiza Vilella

    Artikulu hau Iruindar arkitektoari buruzkoa da; beste esanahietarako, ikus «Eugenio Arraiza».
Eugenio Arraiza Vilella (Iruñea, 1908 - ib., 1968) nafar arkitekto bat izan zen.
1944-1946 eta 1949-1955 artean Iruñeko Udaleko zinegotzia eta alkate ordea ere izan zen. Pro Ecclesia et Pontífice gurutzearen saria bereganatu zuen. Bere lan seinalatuen artean, aipa daiteke Iruñeko Askatasunaren plazaren diseinua, Iruñeko udaletxearen ingururako proiektu eraikigabea eta Aguraingo Arrosarioaren Ama Birjinaren etxe-multzoa.
Ángeles Rodríguez-Monterekin ezkondua zegoen. Bost seme-alaba izan zituzten, haietariko hiru entzutetsu samarrak Nafarroako gizartean, hala nola Juan Pedro, Fermin eta Eugenio, seme nagusia, euskal kulturan nabarmendu zena.

## Erreferentziak

* ↑ https://www.ehu.eus/hirigintza/gogoetak/2024-5-27.html
* ↑ (Gaztelaniaz)http://www.euskomedia.org/aunamendi/143285

## Bibliografia

* García-Sanz Markotegi: Diccionario biográfico de los Diputados Forales de Navarra (1840-1931), Gobierno de Navarra, Pamplona, 1996.

## Kanpo estekak

* Eugenio Arraiza Vilella. Auñamendi Entziklopedia. Euskomedia.org (Gaztelaniaz)
* Datuak: Q25476302
# Eugenio Asensio

Eugenio Asensio Barbarin (Murieta, 1902ko ekainaren 2a - Iruñea, 1996ko iraila) nafar hizkuntzalari eta literatura-kritikaria izan zen.
Madrilgo Unibertsitatean Filosofia eta Letrak ikasi ondoren, doktoretza lortu zuen. Berlinen antzinako greziera ikasi zuen. Gainera, ingeles, aleman, errusiera eta greziera hitz egiten zituen. Institutuaren katedraduna, berandu hasi zen literaturari buruzko artikuluak egiten. Azken urteak, Portugalen eman zituen.

## Lan hautatuak

* El erasmismo y las corrientes espirituales afines (conversos, franciscanos, italianizantes (1952)
* Poética y realidad en el cancionero peninsular de la Edad Media (1970)
* Itinerario del entremés desde Lope de Rueda a Quiñones de Benavente. Con cinco entremeses inéditos de D. Francisco de Quevedo (1971)
* La España imaginada de Américo Castro (1976)
* Paraenesis ad litteras. Juan Maldonado y el humanismo español en tiempos de Carlos V (1980), Juan Alcinarekin batera.
* Cancionero musical luso-español del siglo XVI antiguo e inédito (1989)
* De Fray Luis de León a Quevedo y otros estudios sobre retórica, poética y humanismo (2005)

## Kanpo loturak

* Webgune ofiziala
* Datuak: Q118456
# Eugenio (itsasontzia)

Eugenio lurrunezko eta zurezko oskoldun arrantzu binakakoa izan zen, José Fernández Martínez donostiarrarena. Julia bikia zuen. Ondarroan eraikia, Bilbora joan zen Pasaiaren ebakuazioan. Minaketari lanetan jarri zuen Eusko Itsas Gudarosteak (1937ko apirila) eta D-23 izena jarri (1937/5/12). Bilbo ebakuatzerakoan Santanderrera pasa zen. BIAren agindutara gelditu zen (1937/8/1), minen miaketan esku hartu zuelarik Santanderren. Handik La Pallicera joan zen (37/8/25) Eusko Itsas Gudarosteko gainerako ontziekin batera, azkenik gerra amaitu arte Rocheforten gelditu zelarik. Bere armadoreei 1939an itzuli zitzaien.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61363234
# Eliza Ortodoxoa

Eliza Ortodoxoa kristau eliza da, Jesus Nazaretekoa eta 12 apostoluen garaietatik dirauena. Jarraitzaileak kontuan hartuta, hirugarren kristau komunitaterik handiena da, Eliza Katoliko Erromatarra eta Eliza Protestanteen ondoren, 300 milioi jarraitzaile baititu.
Eliza ortodoxoak bere burua Mediterraneo itsasoaren ekialdeko kristau komunitateen oinordekotzat du. Haren doktrina teologikoa IV. eta VIII. mendeen artean eginiko zazpi kontzilio ekumenikotan finkatu zen. Eztabaida batzuk izan ondoren, Ekialdeko Eliza Ortodoxoa eta Eliza Katoliko Erromatarra banatu ziren Ekialdeko Zismaren ondorioz, 1054ko uztailaren 16an. Kristautasun ortodoxoa Ekialdeko Europan zehar hedatu zen, Bizantziar Inperioaren ospea eta misiolarien lanari esker.
Egun, nagusia da Armenian, Bielorrusian, Bulgarian, Errumanian, Errusian, Georgian, Grezian, Mazedoniako Errepublikan, Moldavian, Montenegron, Serbian, Ukrainan eta Zipren. Gainera, jarraitzaile asko ditu Bosnia-Herzegovinan (biztanleriaren herena), Polonian (600.000), Kazakhstanen (% 30), Uzbekistanen (milioi bat), Estonian (% 25), Letonian (% 35), Albanian (% 5), Azerbaijanen (% 5) eta Libanon. Emigrazioa dela eta, komunitate handiak daude Alemanian, Argentinan, Australian, Erresuma Batuan, Espainian, Estatu Batuetan, Frantzian eta Kanadan.
Eliza ortodoxoa hamabost eliza autozefaloetan antolatuta dago eta bakoitzak bere patriarkatua du. Zaharrenak Antiokian, Konstantinopolisen, Alexandrian eta Jerusalemen badaude ere, nagusia Moskukoa da.

## Ikus, gainera

* Georgiako Eliza Ortodoxo eta Apostolikoa

## Kanpo estekak

* Harluxet hiztegiko ortodoxo sarrera.
* (Gaztelaniaz) Irungo parrokia ortodoxoa.
* (Gaztelaniaz) Espainiako Eliza ortodoxoa (Serbiako patriarkerria).
* (Gaztelaniaz)(Frantsesez)(Ingelesez)(Errusieraz)(Polonieraz) Ortodoxiari buruzko entziklopedia.
* Datuak: Q35032
* Multimedia: Eastern Orthodox Church / Q35032
# Eliza Ritchie

Eliza Ritchie doktorea (Halifax, Eskozia Berria, 1856ko maiatzaren 20a - Ibid., 1933ko irailaren 5a) sufragista entzutetsua izan zen Kanadako Eskozia Berrian.

## Biografia

Ritchie 1856ko maiatzaren 20an jaio zen, Halifaxen (Eskozia Berria). Amelia Almon eta John William Ritchieren alaba zen. Dalhousieko Unibertsitatera joan zen, eta Cornelleko Unibertsitateko filosofia alemaneko doktoretza lortu zuen, 1889an. Doktoratu zen Kanadako lehen emakumeetako bat izan zen. Leipzigera (Alemania) eta Oxfordera (Ingalaterra) joan zen ikasten jarraitzeko.

### Lan ibilbidea

Estatu Batuetako zenbait unibertsitatetan irakatsi zuen, 1899an Kanadara itzuli aurretik.
1901etik aurrera filosofia-eskolak eman zituen Dalhousieko Unibertsitatean. Ella Almon eta Mary Walcot bere ahizpekin gizarte aktibismoan jardun zuen, Halifaxen. Halifaxeko Emakumeen Tokiko Kontseiluko eta Viktoriako Arte Eskolako Batzordeko zuzendaria izan zen. Ritchiek Agnes Dennis eta Edith Archibaldekin lan egin zuen emakumeen sufragioaren kausa sustatzeko.
1889an, Ritchiek The Problem of Personality (Nortasunaren arazoa) idatzi zuen, eta, 1931n, Songs of the Maritimes (Maritimoen kantuak).
Ritchie Dalhousieko Ikasleen Elkarteko lehendakaria izan zen. 1919an, Dalhousieko Gobernadore Batzordeko kide izendatu zuten, lehen emakumea. 1927an, Dalhousieren ohorezko titulua jaso zuen, ohore hori izan zuen lehen emakumea.
Ritchie ez zen inoiz ezkondu. 1933ko irailaren 5ean hil zen, Halifaxen.

## Aintzatespenak

* Dalhousie unibertsitateko erresidentziari Eliza Ritchie Hall izena ezarri zioten, zeina 2015ean eraitsi baitzuten.
* Kristalezko leiho tindatu bat ere badu, San Pablo elizan (Halifax), berari eta bere ahizpei eskainia.

## Erreferentziak

* 1 2 Eliza Ritchie. .
* ↑ Eliza Ritchie. .
* ↑ «Eliza Ritchie, 1856 - 1935» Nova Scotia Museum 27 June 2017.
* 1 2 3 «Eliza Ritchie» The Canadian Encyclopedia.
* ↑ «Biography – Ritchie, Eliza – Volume XVI (1931-1940)» Dictionary of Canadian Biography.
* ↑ «Dalhousie Original: Eliza Ritchie» Dalhousie University.

## Lotutako artikuluak

* Suffragette
* Sufragisten zerrenda
* Sufragisten zapia
* Suffragette filma
* Emakumeen sufragismoa

## Kanpo estekak

* Judith Fingard. "The Ritchie Sisters and Social Improvement in Early 20th Century Halifax." Journal of the Royal Nova Scotia Historical Society, Vol. 13, 2010. 1-22
* Datuak: Q16029242
* Multimedia: Eliza Ritchie / Q16029242
# Eliza greziar katoliko-melkita

Eliza greziar katoliko-melkita (arabieraz: كنيسة الروم الملكيين الكاثوليك‎, Kanīsat ar-Rūm al-Malakiyyīn al-Kāṯūlīk) Ekialdeko Eliza katoliko bat da, Egoitza Santuarekin komunio osoan dagoena.
Melkitek bizantziar erritua jarraitzen dute, eta arabiera dute beren liturgiaren hizkuntza. Sirian, Palestinan eta Egipton bizi dira melkitak.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q64885
* Multimedia: Melkite Greek Catholic Church / Q64885
# Eliza kalea (Doneztebe)

Eliza kalea edo Eliza karrika Nafarroako Doneztebe udalerriko Alde Zaharrean dagoen kale bat da.

## Izena

Izena kale honetan San Pedro eliza egoteari zor dio.

## Ondare nabarmena

* San Pedro eliza

## Kanpo estekak

* Datuak: Q25479679
# Etxebarria (argipena)

Etxebarria oikonimo bat da (etxe izen bat), «etxe berri» esan nahi duena. Gerora, euskal kulturan ohikoa denez, oikonimoa pertsonen deitura ere bihurtu da; bai eta bestelakoen izena ere. Hona hemen Euskal Wikipedian artikulua dutenen zerrenda:

### Lekuak

* Etxebarria, Bizkaiko Lea-Artibaiko udalerria. Euskal Herrian Etxebarria deitutako beste herrietatik bereizi behar denean, Markina Etxebarria izenez aipatua.
* Etxebarria Parkea, Bilboko parkea.
* Etxebarri, Bizkaiko udalerria, Basauri eta Bilbotik gertu dagoena

### Pertsonak

* Beñat Etxebarria (1987-), Igorreko futbolaria.
* Unai Etxebarria (1972-), venezuelar jatorriko euskal txirrindularia.
* Lucía Etxebarria (1966-), Valentziako idazlea.
* Igone Etxebarria (1962-), Bilboko idazlea.
* Koldo Etxebarria (1960-), Lemoako margolaria.
* Juan Manuel Etxebarria (1948-), Zeberioko idazlea.
* José Ramón Etxebarria (1948-), Gernikako ingeniari, politikari eta irakaslea.
* Jaime Etxebarria (1937-), Getxoko belar hockey jokalaria.
* Eugenio Etxebarria (1920-2008), Dimako albokagilea.
* Jose Maria Etxebarria (1920-1966), Algortako futbolaria.
* Faustino Etxebarria (1917-2008), Dimako bertsolari eta idazlea.
* Roberto Etxebarria (1908-1981), Eibarko futbolaria.
* Toribio Etxebarria (1887-1968), Eibarko enpresaburu eta politikari sozialista.
* Trifon Etxebarria (1912-1998), Muskizko kazetari eta politikari abertzalea.

## Ikus, gainera

* Etxabarri (argipena)
* Etxeberri (argipena)
* Etxeberria (argipena)
* Exaberri
* Txabarri (argipena)
* Xabier (argipena)
# Etxebarriko udal pilotalekua

Etxebarriko Udal pilotalekua Etxebarriko pilotalekua da. 1976ko abenduaren 26an inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12257367